open-index/open-wikipedia-markdown huggingface dataset:
קסת דיו

[שמאל|ממוזער|250px|מערכת [פורצלן לשולחן כתיבה, כוללת שתי קסתות דיו ושני פמוטים, מעוטרת בכרובים. תוצרת גרמניה, 1765]]
[שמאל|ממוזער|250px|קסת דיו למסעות, עם אביזרים נלווים וקומפנדיה, [אנגליה, 1851]]
[שמאל|ממוזער|250px|קסת [כסף (מתכת)|כסף בדמות ארמדילו]]
[שמאל|ממוזער|250px|מערכת כתיבה של [אברהם לינקולן, תוצרת טיפאני, מכסף סטרלינג. מוצגת בספריית הקונגרס]]
[ממוזער|קסת דיו יהודית; אוסף [מוזיאון בארדו (תוניס)|מוזיאון בארדו, בתוניס, בירת תוניסיה]]
**קֶסֶת דיו** (בעברית ארכאית: **דְּיוֹתָה**) היא צנצנת או מכל קטן, עשויה לרוב זכוכית, חרסינה, כסף, פליז או פיוטר ומיועדת לאחסון דיו במיקום נוח עבור הכותב. הכותב או האמן טובל מכחול, קולמוס או עט ציפורן בדיו לפי צרכיו, או משתמש בקסת כמקור למילוי המכל של עט נובע.

לקסת דיו יש לרוב מכסה (מחובר באמצעות ציר או מתברג) שנועד למנוע את זיהום הדיו, התאיידותו, שפיכתו בשוגג וחשיפת יתר שלו לאוויר.

במשך מאות שנים, עד המצאת העט הנובע, הייתה קסת הדיו כלי חיוני לכתיבת כתב יד. כשהוחלפה באמצעי כתיבה אחרים חדלה מלהוות כלי יומיומי והפכה למושא אספנות.

## היסטוריה
המלה "**קֶסֶת**" היא מצרית, והיא מופיעה במקרא בספר יחזקאל: .

מקורה של קסת הדיו לוט בערפילי הזמן. בין קסתות הדיו הראשונות היו כלים מקרן שור ללא כל עיטורים, שמטרתן פונקציונלית בלבד. בתקופת רומא העתיקה כבר היו קסתות ארד מעוטרות. בקומראן התגלו מספר קסתות בנות המאה ה-1 לספירה.

בימי הביניים יכולת הכתיבה הייתה נחלת מעטים. בני האצולה לא כתבו בעצמם אלא השתמשו בלבלרים וקסתות הדיו היו בדרך כלל פשוטות, עשויות עץ, מתכת או זכוכית. עם התגברות האוריינות בסוף ימי הביניים הפכה קסת הדיו לסמל סטטוס אצל בני האצולה ואף בקרב סוחרים ובעלי מלאכה מצליחים. קסתות דיו הפכו להיות מפוארות, עוצבו וצופו בין השאר בפורצלן, קרן, שנהב, שריון צב, כסף וזהב. כמו מוצרי צריכה אחרים, עיצובן הושפע מהאופנה ומהתרבות בה יוצרו.

בתקופה זו החלו לעצב מערכות מעוטרות ומפוסלות של ציוד לשולחן כתיבה. מערכות אלו כללו פעמים רבות בנוסף לקסת גם תיבת חותמות, כלי עם אבקה סופגת (שפוזרה על הנייר לאחר הכתיבה בעוד הדיו רטוב כדי למנוע מריחתו, ונאספה חזרה אל תוך הכלי כשהדיו יבש) ותאים לדונג-חותם ולקולמוסים.

במאה ה-18 היו בצפון-מערב ארצות הברית עשרות יצרני קסתות. במאה ה-18 וה-19 עוצבו תיקים ומזוודות לקסתות כדי לאפשר התניידות איתן במסעות. תור הזהב של קסתות הדיו הגיע בסוף התקופה הוויקטוריאנית, במחצית השנייה של המאה ה-19. המהפכה התעשייתית הביאה לייצור תעשייתי המוני של קסתות, לצד הקסתות האומנותיות העשויות עבודת-יד. בתקופה זו הוצבו קסתות דיו מעוטרות אפילו על שולחנות האיפור של גברות.

הצורך בקסתות דיו פחת עם המצאת העט הנובע באמצע המאה ה-19. המצאת העט הכדורי בשנות ה-30 של המאה ה-20 יתרה לחלוטין את הצורך בקסתות דיו. עדיין, שולחנות בבתי הספר כללו עד שנות החמישים ותחילת שנות השישים חור בצידו המרוחק של משטח השולחן, אשר יועד לקיבועה של קסת דיו (או בקבוקון דיו) במקומה.

קסתות דיו מצויות כיום אצל סופרי סת"ם, בהם מטבילים את הקולמוס העשוי נוצה או קנה, וכותבים באופן המסורתי היהודי זה אלפי שנים.

## קישורים חיצוניים

* יעל ניסקי, מדריך קניה: קסתות דיו, באתר נענע
* Judy Penz Sheluk, inkwells , באתר antique shoppe. בליווי מגוון תמונות של קסתות דיו

## הערות שוליים

קטגוריה:אמצעי כתיבה
קטגוריה:אספנות
קטגוריה:כלי קיבול
קטגוריה:דיו
אנבסיס (אריאנוס)

**אַנָבָּסִיס** (ביוונית: **Αλεξάνδρου Ανάβαση**) הוא ספר מאת ההיסטוריון הרומי אריאנוס מהמאה ה-2 לספירה. הספר מתאר את מסעו של אלכסנדר הגדול לכיבוש האימפריה הפרסית.

האנבסיס של אריאנוס הוא אחד המקורות החשובים ביותר ששרדו מהעת העתיקה לתיאור מסעו של אלכסנדר הגדול לכיבוש האימפריה הפרסית. עלילת הספר עניינית ומתמקדת בעיקר במהלכיו הצבאיים ולא עוסקת בחייו האישיים של אלכסנדר. 

אריאנוס תיאר את אלכסנדר באור חיובי וניסה לתרץ את התקפות הזעם שלו. אריאנוס מתבסס על מקורות שלא זמינים כיום כי הם אבדו במהלך הדורות. המקורות החשובים שעמדו לרשותו כוללים את יומניו של תלמי הראשון (סוטר), רשומיו של קליסתנס, יומניו של מפקד הצי נארכוס, ספרו של אריסטובולוס מקסנדריה ומקורות אחרים. הספר מקיף את כל תקופת חייו של אלכסנדר הגדול ולרוב נחשב אמין מאוד.

## ראו גם
* אנבסיס מאת קסנופון
* מלחמותיו של אלכסנדר הגדול

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרי היסטוריה
קטגוריה:ספרות העולם הקלאסי
קטגוריה:יוון העתיקה: ספרות והיסטוריוגרפיה
קטגוריה:ספרי המאה ה-2
קטגוריה:ספרות בשפה היוונית
קריית החינוך אורט סינגאלובסקי

[250px|ממוזער|280px|שמאל|[מעטפת היום הראשון לציון פתיחת בית הספר אורט סינגאלובסקי בתל אביב, מאי 1958]]
ממוזער|280px|שמאל|בית הספר "אורט סינגלובסקי" בת"א (1956)
**[[חמד"ע|קריית]] החינוך אוֹרט סינגאלובסקי** היא בית ספר שש-שנתי על-יסודי הפועל בדרך הטייסים על הגבול בין יד אליהו לכפר שלם בתל אביב. בית הספר כולל חטיבת ביניים ותיכון.

## היסטוריה
בית הספר התיכון נוסד בבית ליד אולם נגה ביפו בשנת 1948, כבית הספר הראשון של רשת "אורט" בישראל. באוקטובר 1949 פעלו בבית-הספר שלוש מגמות: מסגרות וחרטות, חשמל, רדיו, בהנהלתו של צבי ריבלין. לאחר פטירתו של מייסד איגוד אורט העולמי (וממקימי רשת אורט ישראל), ד"ר אהרון סינגאלובסקי, נקרא המוסד על שמו. ב-28 במאי 1958 נחנך ביתו הנוכחי של בית הספר, שתוכנן על ידי האדריכל דב כרמי.
במהלך שנות ה-70 של המאה ה-20, בית הספר הצטיין במגמת פיזיקה, ואף חלק מהתלמידים סיימו במקביל ללימודים בבית הספר תואר ראשון בפיזיקה מאוניברסיטת תל אביב, בהדרכת ראש החוג לפיזיקה באוניברסיטה  פרופסור יובל נאמן.
ב-1993 הוקמה במקום חטיבת הביניים ובשנת 2009 היא מנתה כ-25 כיתות.

נכון לשנת 2019, בבית הספר קיימות כ-12 מגמות לימוד פעילות, עם דגש על חינוך טכנולוגי: מדעי המחשב ותקשוב, תקשורת וקולנוע, עיצוב, מנהל עסקים, פסיכולוגיה וקרימינולוגיה, אלקטרוניקה, ביולוגיה, פיזיקה, חמד"ע, ערבית וגאוגרפיה.

בשנת הלימודים תש"ף מונה למנהל קריית החינוך מייקל מאירוביץ', למנהל החטיבה העליונה מונה רן גולנד הורביץ ולמנהל חטיבת הבינים מונה סהר גולן.

בשנת הלימודים תשפ"ד (2023) מונה איתן בר לב למנהל קריית החינוך ולמנהלת החטיבה העליונה מונתה שרית סבן חבאני. 

בשנת הלימודים תשפ"ה (2024) מונתה למנהלת חטיבת הביניים ציפי דגן. 

נכון לשנת הלימודים תשפ"ד (2023-2024) לומדים בקרית החינוך אורט סינגאלובסקי כ-514 תלמידים בחטיבת הבינים ב-24 כיתות וכ-400 תלמידים בחטיבה העליונה ב-19 כיתות. סך הכל בשנה זו לומדים בקריית החינוך אורט סינגאלובסקי 924 תלמידים. נכון לשנת הלימודים תשפ"ד (2023-2024)

בבית הספר קיימות כיתות מצוינות:

בחטיבת הביניים 4 כיתות ייחודיות: כיתת "פסגות" למצוינות, כיתת סייבר המתמחה בלימודי מחשבים וסייבר וכיתה חדשנית מסוגה בישראל בדגש סביבה ומנהיגות הקרויה כיתת קס"ם (קהילה, סביבה ומנהיגות).

בחטיבה העליונה נפתחה בשנת הלימודים תשפ"ג (2023) כיתת נחשון למנהיגות ישראלית ומצוינות מדעית על פי תוכנית נחשון - וכיום בכל מחזור של החטיבה העליונה לומדת כיתת נחשון אחת. במקביל, הוספו מגמות עיצוב, יזמות חברתית ומגמה למנהל עסקים.

באתר בית הספר פועלת גם **[[מכללת אורט סינגאלובסקי]]**, שבה מתקיימים לימודי עתודה טכנולוגית, לימודים לתואר הנדסאי ולימודי תעודה.

בתוך הקמפוס של בית הספר פועל "בית מושינסקי" - מקום מושבו של המינהל למחקר, פיתוח והכשרה של רשת אורט ישראל, העוסק בשיפור רמת ההוראה והלמידה ברשת.

## ראו גם
* רשימת בוגרי בית הספר

## קישורים חיצוניים

* 
* רמי קוגל, למד ידיך על ידי אימון, באתר "אורט ישראל", 31 במאי 2009

קטגוריה:תל אביב-יפו: תיכונים
קטגוריה:אורט ישראל
קטגוריה:יד אליהו
קטגוריה:כפר שלם
קטגוריה:מבנים ואתרים שתכנן דב כרמי
כתונת (בגד כהונה)

במקרא, **הכתונת** היא כמין חלוק מפשתן לבן שלבשו הכהנים במקדש, אחד מארבעה בגדי הכהונה אותם לובש כל כהן ("כהן הדיוט". לכהן הגדול יש ארבעה בגדים נוספים). הכתונת מכסה את גוף הכהן מהכתפיים ועד הקרסוליים, בהתאם למידת גופו המדויקת של הכהן, ויש לה שרוולים המכסים את הזרועות עד הפרק המחבר את כף היד לזרוע. סדר לבישת בגדי הכהונה הוא: תחילה לבשו מכנסיים, לאחר מכן כתונת, ולאחריה מצנפת ואבנט.

## צורת הכתונת ודרך הכנתה
הכתונת עשויה חוטים שכל אחד מהם שזור משישה חוטים. היא איננה נתפרת מחלקים שונים, אלא נעשית מאריג אחד, פרט לשרוולים, אותם ניתן לארוג בנפרד ולחבר לבגד בתפירה. על פי תיאור משלהי ימי בית המקדש השני, פתח הצוואר היה רחב, ונקשר בעזרת חוטים.

התורה מציינת את יחודה של כתונת הכהנים בביטוי "כתונת תשבץ", כלומר, ארוגה בדוגמה של משבצות. הדוגמה אינה נוצרת מחוטים בצבע שונה, אלא על ידי הבלטת המסגרת של הדוגמה, כך שנוצר מעין כלי קיבול (כאילו הכתונת מיועדת לשבץ בה אבני חן). רבי סעדיה גאון מציין שהדוגמה היא צורות של ריבוע בתוך עיגול, ומקור דבריו אינו ברור.

לפי אחד הפרשנים שולבו בכתונת חוטי זהב, אולם הדעה המקובלת היא שהכתונת עשויה פשתן בלבד.

דיון נוסף קיים בפרשנים לגבי כתונת של כהן רגיל ("כהן הדיוט"): הביטוי "כתונת תשבץ" נאמר בהקשר של בגדי אהרן, הכהן הגדול (), ואילו לגבי בגדי בניו, הכהנים הרגילים, נאמר באופן סתמי: "ולבני אהרן תעשה כתנות" (). מפסוקים אלה ניתן להבין שהכתונת של הכהן הגדול שונה מזו של בניו, ואין בה משבצות. לעומת זאת בתיאור עשיית הבגדים נאמר "ויעשו את הכתנות שש מעשה אורג לאהרן ולבניו", ומשתמע שנעשו באופן אחיד. הדעה השנייה מתאימה יותר לדברי חז"ל ולתיאורו של יוסף בן מתתיהו.

## הבעלות על הכתונת
הכתונת, ככל בגדי הכהונה, נרכשת מכספי הציבור שנתרמו לבית המקדש ("מחצית השקל"), ואסור שתהיה רכושו הפרטי של הכהן. מכיוון שהכתונת מותאמת למידותיו האישיות של הכהן (בניגוד לבגדי כהונה אחרים, אבנט ומצנפת, שמידותיהם אחידות), מקובל היה לעיתים שכהנים מביאים את הבגד מביתם. על כך נאמר בתלמוד:, כלומר, עליו להעביר את הבגד לבעלות הציבור, אף על פי שהבגד יופקד ברשותו בזמן עבודתו במקדש. התלמוד אף מספר על כהנים עשירים כדוגמת רבי ישמעאל בן פאבי ואלעזר בן חרסום שהשתמשו בכתנות יקרות במיוחד.

## הכתונת כגורם מכפר
חז"ל מייחסים לבגדי הכהונה תפקיד של כפרה על חטאיהם של ישראל, בכל בגד לפי עניינו. לגבי הכתונת נאמר שהיא "מכפרת על שפיכות דמים". התלמוד מסביר שכפרה זו איננה תחליף לענישת הרוצחים, אלא שבמקרה שבית הדין אינו מעניש את הרוצח, מסיבות פרוצדורליות בסדרי הדין, הדבר מטיל כתם מסוים על העם כולו, ולבישת הכתונת על ידי הכהנים מכפרת על כך. רש"ר הירש (על ) הסביר שהרעיון הגלום בכתונת הוא הרצון לטהר ולקדש את מעשי האדם, דבר המתבטא בלבישת הבגד על הידיים והרגלים. נכונותם של הכהנים לעשות זאת מבטאת את רוח העם בכללו, ובכך מתכפרות ומתגמדות תופעות קשות בשולי החברה. ככל כפרה סמלית, אף זו תלויה במימושה המעשי בחיי היום יום, ולכן כפרה זו אינה מועילה כאשר שפיכות הדמים מתרבה.

## קישורים חיצוניים

## הערות שוליים

קטגוריה:פרשת תצוה
קטגוריה:בגדי כהונה
Frank

**Frank** (בעברית: **פרנק**) הוא אלבום הבכורה של הזמרת-יוצרת יהודייה-בריטית איימי ויינהאוס. האלבום יצא ב-20 באוקטובר 2003 בבריטניה וב-20 בנובמבר 2007 בארצות הברית. האלבום נמכר בכשני מיליון עותקים בכל העולם.
שם האלבום מרמז על האופי והטון של השירים של ויינהאוס שבו.

## רקע
עם צאת האלבום, המבקרים שיבחו רבות את הזמרת על האלבום וסביב הזמרת נוצר עניין רב, כיוון שטענו שהקול שלה והסגנון שלה מיוחדים. כשיצא הסינגל הראשון מן האלבום הנקרא "Stronger Than Me", הוא נחל הצלחה קטנה כאשר בשיאו הצליח להיכנס למקום ה-71 במצעד הבריטי.

לאחר מכן יצא הסינגל השני מן האלבום הנקרא "Take the Box", אשר זכה לווידאו קליפ מצליח ובנוסף הצליח לעקוף את הסינגל הקודם במצעד הבריטי כאשר בשיאו הצליח להגיע למקום ה-57. כמה חודשים לאחר צאת שני הסינגלים הראשונים מן האלבום יצא הסינגל השלישי הנקרא "In My Bed"/"You Sent Me Flying", אשר זכה להצלחה סבירה בבריטניה כאשר בשיאו הצליח להיכנס למקום ה-60.

לבסוף יצא הסינגל הרביעי והאחרון מן האלבום אשר גם כן הוא זכה להצלחה קטנה בבריטניה ובשיאו הצליח להגיע למקום ה-65.

## ביקורות
עם השקתו, האלבום קיבל ביקורות חיוביות בדרך כלל ממבקרי המוזיקה וזיכה את ויינהאוס בשבחים, ובניהם פרס אייבור נובלו. מאז המהדורה המקורית של ויינהאוס בבריטניה, האלבום כבר הושק שנית בקנדה, ארצות הברית ואוסטרליה. ב-18 בדצמבר 2008, היה מאושר כאלבום פלטינה משולשת.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2003
קטגוריה:אלבומי איימי ויינהאוס
קטגוריה:אלבומי זהב באוסטרליה
קטגוריה:אלבומי חברת איילנד רקורדס
קטגוריה:אלבומי חברת יוניברסל ריפבליק רקורדס
ExDOS

**Tao ExDOS** היא תוכנת אמולציה המאפשרת לתוכנות ישנות מבוססות על סביבת MS-DOS לעבוד בצורה תקינה על מערכות הפעלה חדשות יותר כגון Windows XP, Windows Vista, Windows 7, Windows 2000 ו-Windows Terminal Server.

## היסטוריה
תהליך הפיתוח החל עם תוכנת **HebrewXP** אשר נתנה מענה למשתמשי ה-DOS בישראל. לאחר מספר שנים של פיתוח, הוחלפה תוכנת **HebrewXP** בקו המוצרים **Tao ExDOS**.

## תכונות
קו המוצרים של **Tao ExDOS** מהווה פתרון לבעיות של מערכות הפעלה חדישות בתמיכה לאחור בתוכנות מבוססות DOS, כגון הפעלה תקינה של תוכנות DOS בסביבה טבעית מדומה, תצוגה של תוכנות DOS במצב מסך מלא, גם בחיבור מרחוק ותחת Windows Vista עם מנוע התצוגה Aero. תכונות אחרות מאפשרות הפעלה של תוכנות DOS תחת סביבת עבודה מרובת משתמשים, כגון שרתי Windows Terminal Server, ותמיכה מלאה במחברי הגנה (פלאגים) מקביליים המחוברים ליציאה המקבילית (LPT) של המחשב או על כרטיס הרחבה מסוג PCI / PCMCIA / Express.

פתרונות ההדפסה המשולבים במודול ה-Tao ExPrint מאפשרים הדפסה לכל מדפסת בכל חיבור, כמו גם הדפסה ישירה לפקס, קובצי PDF, קובצי תמונה (GIF, TIFF, JPEG, BMP) ומסמכים (Word, RTF, HTML, Text) ומרחיבים את אפשרויות ההדפסה מתוכנות DOS עם תכונות מתקדמות כגון הוספת כותרות ולוגו חברה לדף המודפס, שינויים לשוליים, מספר השורות ומספר התווים לשורה.

מודולים נוספים משפרים את הביצועים של תוכנות ה-DOS, נושא קריטי בסביבות מרובות משתמשים כגון שרתי Windows Terminal Server, פותרים מגוון תקלות והודעות שגיאה מסוג Runtime Error ושגיאות NTVDM ומאפשרים שליטה מלאה בהגדרות הזיכרון והסביבה של תוכנת ה-DOS.

מודול התצוגה של **Tao ExDOS** פותר בעיות תצוגה של שפות בעלות גופנים לא לטיניים ובכך נותן מענה להפעלה של תוכנות DOS בכל שפה.

## קישורים חיצוניים
* 
אתר הבית של "טאו פתרונות מחשוב" בעברית

קטגוריה:DOS
קטגוריה:מערכות הפעלה
נחמן טל

**נחמן טל** (2 בפברואר 1931 – 9 בינואר 2021) היה ראש האגף הערבי בשירות הביטחון הכללי והמשנה לראש השירות, ולאחר מכן היה עמית מחקר במרכז יפה למחקרים אסטרטגיים ומרצה באוניברסיטת תל אביב.

## ביוגרפיה
נחמן טל (טלישבסקי) נולד בכפר גנים, פתח תקווה. הוריו של טל עלו לארץ ישראל כחלוצים ב, נישאו והתיישבו בכפר גנים. בנעוריו היה פעיל בתנועת "הנוער העובד".
התגייס לפלמ"ח, עבר קורס חבלה והתמחה בהכנת פצצות מאולתרות. עבר הכשרה בקיבוץ גבע. עקב פרוץ מלחמת העצמאות לא סיים את לימודיו בתיכון והתגייס לנח"ל.
השתתף במלחמה כחבלן, בין השאר במבצע דני. לאחר שחרורו נמנה עם מייסדי קיבוץ אבוקה בבקעת בית שאן. משם נשלח כרכז תנועת הנוער העובד לשנת הדרכה בהרצליה. שם הכיר את משה אורי, שגייס אותו בשנת 1955 לשב"כ.

הוא שירת בשירות הביטחון הכללי במשך 40 שנה, והתמחה בעניינים ערביים. כיהן כמפקד מרחב עזה וסיני, ובהמשך כראש האגף לעניינים ערביים וכמשנה לראש השירות.

בזמן שירותו כראש האגף לענייני ערבים בשירות הביטחון הכללי התרחשה פרשת קו 300. טל לא היה מעורב בפרשת הריגת המחבלים ואף טען כי הם לא היוו סיכון ועדותו בנושא נחשפה בסרט "א. תחסל אותם" ששודר בערוץ 10.

בשנת 1991 השתתף בוועידת מדריד, והיה חבר משלחות ישראל למשא ומתן לשלום עם הפלסטינים ועם ירדן.

בשנת 1995 פרש מהשב"כ, אך ראשי השב"כ מאז הוסיפו להיעזר בו כבמעין יועץ לענייני הערבים בישראל.
ראש השירות לשעבר, עמי אילון, אישר לו לאחר פרישתו לערוך מחקר שנסמך על מסמכים סודיים של השב"כ ומארכיונים אחרים; מהמחקר הבשילה עבודת דוקטורט שהוגשה לאוניברסיטת חיפה, אך זו חסויה עד היום.

בשנת 1999 פרסם את ספרו "עימות מבית", שבו דן בהתמודדות מצרים וירדן עם האסלאם הקיצוני, ובו הוא ראיין דמויות כדוגמת השייח אחמד יאסין (הספר תורגם לשפה האנגלית). כן השתתף בכתיבת ספר על חמאס.

טל היה בעל תואר דוקטור מהחוג ללימודי ארץ ישראל באוניברסיטת חיפה, שימש כעמית מחקר במרכז יפה למחקרים אסטרטגיים באוניברסיטת תל אביב, ולימד באוניברסיטת תל אביב. בנוסף, היה פעיל במסגרת המפקד הלאומי וחבר הנהלת המועצה לשלום ולביטחון.

את רעייתו עפרה,  גננת במקצועה, הכיר במושב מעונה, בעת פעילותו כרכז המרחב הצפוני. לשניים נולדו שלושה ילדים. טל השתקע בעיר רעננה והתגורר בה משנת 1982.

נפטר ב-9 בינואר 2021. נטמן בבית העלמין כפר נחמן ברעננה. הותיר אחריו את רעייתו, עפרה, ילדים ונכדים.

## לקריאה נוספת
* נחמן טל, **עימות מבית**, מרכז יפה למחקרים אסטרטגיים – אוניברסיטת תל אביב, פפירוס, 1999, .

## קישורים חיצוניים
* 
* 
* 
* יהושע אשכנזי ורפי קיטרון, "מגן ולא ייראה", **מבט מל"מ**, גיליון 63, עמוד 26, מאי 2012 

## הערות שוליים

קטגוריה:ראשי האגף לסיכול טרור וריגול ערבי-איראני בשב"כ
קטגוריה:בעלי תואר דוקטור מאוניברסיטת חיפה
קטגוריה:אנשי היישוב ילידי הארץ
קטגוריה:בוגרי הנוער העובד והלומד
קטגוריה:חברי גרעיני נח"ל
קטגוריה:כפר גנים: אישים
קטגוריה:סגני ראש השב"כ
קטגוריה:אישים הקבורים בבית הקברות כפר נחמן
קטגוריה:ישראלים שנולדו ב-1931
קטגוריה:ישראלים שנפטרו ב-2021
תל בונד

**תל בונד** הוא כינוי למדד אג"ח קונצרניות בבורסה לניירות ערך בתל אביב. ישנם שלושה מדדים:
קאיו דואיליו (אונייה מחופת שריון)

**קָאיוֹ דוּאִיליוֹ** (*Caio Duilio*) הייתה הבכורה בסדרה בת שתי אוניות מלחמה מחופות שריון שנבנו באיטליה בשנות השבעים של המאה ה-19 עבור הצי המלכותי האיטלקי. 

היא ואחותה "אנריקו דָנְדוֹלוֹ" היו חמושות כל אחת בשני תותחי 450 מ"מ במשקל 100 טון, ונחשבו לאוניות המלחמה החזקות ביותר בשעתן.

במרץ 1873 הכריז מיניסטר הצי המלחמתי, אדמירל סימוֹנֶה אָרטוּרוֹ סיינט-בּוֹן, על בניית שלוש אוניות מערכה חדשות עבור הרֶגָ'ה מָרִינָה, בעלות עוצמת אש ושריון חזקים משל כל אונייה אחרת עד אז. האוניות תוכננו על ידי הארכיטקט הימי בֶּנֶדֶטוֹ בְּרִין. "קאיו דואיליו", שהושקה ראשונה, נקראה על שמו של הקונסול גאיוס דואיליוס, מי שנחל את הניצחון  הגדול הראשון של רומא העתיקה בקרב ים ב-260 לפנה"ס. בסופו של דבר הושלמה הבנייה של שתי אוניות בלבד מבין השלוש שתוכננו.    

## קישורים חיצוניים

קאיו דואיליו (אונייה מחופת שריון)
קטגוריה:הצי המלכותי האיטלקי
אהרון בן-זאב

**אהרון בן-זאב** (נולד ב-30 ביולי 1949) הוא פרופסור אמריטוס בחוג לפילוסופיה באוניברסיטת חיפה ונחשב כיום לאחד המומחים החשובים בעולם לחקר הרגשות. בן-זאב כיהן כנשיא אוניברסיטת חיפה בין השנים 2004-2012 ושימש בעבר כיו"ר ועד ראשי האוניברסיטאות בישראל. כמו כן הוא חוקר, מפרסם ומרצה בחוג לפילוסופיה באוניברסיטת חיפה. פרופ' בן-זאב משמש כנשיא האגודה האירופית לחקר רגשות ותורם טורי דעות באופן תדיר למדור ynet יחסים.

## ביוגרפיה
בן-זאב גדל והתחנך בקיבוץ עין כרמל, והוא בוגר אוניברסיטת חיפה בחוגים פילוסופיה וכלכלה (1975), מוסמך האוניברסיטה בחוג לפילוסופיה (1977), ובעל תואר דוקטור מאוניברסיטת שיקגו (1981). עבודת הגמר שלו בפילוסופיה התמקדה בתפישה החושית כמערכת הכרתית.

בן-זאב הוא מומחה בינלאומי בחקר הרגשות וממקימי המרכז הבין-תחומי לחקר הרגשות באוניברסיטת חיפה. במסגרת פעילותו המחקרית פרסם למעלה מ-100 מאמרים וספרים בתחומי הפילוסופיה של הנפש, חקר התפיסה החושית וחקר הרגשות. במוקד עבודתו בשנים האחרונות עומד חקר האהבה הרומנטית.

בן-זאב מילא שורה ארוכה של תפקידים בכירים באוניברסיטת חיפה, בהם: רקטור האוניברסיטה, דיקן למחקר, ראש החוג לפילוסופיה, ראש הוצאת הספרים ומייסד הערוץ האקדמי.

פרופ' בן-זאב נשוי לרות ואב לשני בנים. מתגורר בזכרון יעקב.

## ספריו העיקריים

*The Arc of Love: *How our romantic lives change over time, 2019.* University of Chicago Press.
*In The Name of Love: Romantic ideology and its victims- 2008, Together with Ruhama Goussinsky, Oxford University Press
*Love Online: Emotions on the Internet- 2004, Cambridge University Press
*The Subtlety of Emotions - 2000, MIT Press
*The Perceptual System- 1993, Peter Lang


## ספריו שתורגמו לעברית
*אהבה, כמעט כל הסיפור: כיצד חיינו הרומנטיים משתנים עם הזמן (2020).
*בשם האהבה: האידאולוגיה הרומנטית וקורבנותיה (2008)
*אהבה ברשת (2004)
*בסוד הרגשות (2001)
*ישר מהלב (1998)
*נפש: הסבר פילוסופי-פסיכולוגי של כשרים נפשיים (1996)
*רכילות (1993)
*על הנפש (1989)

## לקריאה נוספת
* הערך "אהרן בן-זאב" בלקסיקון **החיפאים**, אישים ודמויות בחיפה, מאת ד"ר שי חורב, דוכיפת הוצאה לאור, עמ' 73, 2018, חיפה.

## קישורים חיצוניים

* 

**ראיונות והרצאות וידאו**
* על אהבה וקנאה, הערוץ האקדמי
* בשם האהבה, הערוץ האקדמי
* מה זו אהבה, הערוץ האקדמי
* ברשת הרגשות חלק א', הערוץ האקדמי
* ברשת הרגשות חלק ב', הערוץ האקדמי
* אהבה אפשרית ובלתי אפשרית, הערוץ האקדמי
* ריאיון עם אהרון בן-זאב, ynet
* 
* יואב איתיאל, מה זאת אהבה, ריאיון עם אהרון בן זאב, מגזין המושבות, 30 באוקטובר 2009
* אהרון בן-זאב, פשרות רומנטיות: התשוקה לאפשרי, באתר אוניברסיטה מצולמת 
* 
* 
* 
* 
* 

**על ספריו**
* 
* 

## הערות שוליים

קטגוריה:פילוסופים ישראלים
קטגוריה:נשיאי אוניברסיטת חיפה
קטגוריה:סגל אוניברסיטת חיפה: פילוסופיה
קטגוריה:רקטורי אוניברסיטת חיפה
קטגוריה:זכרון יעקב: אישים
קטגוריה:בעלי תואר דוקטור מאוניברסיטת שיקגו
קטגוריה:בוגרי אוניברסיטת חיפה
קטגוריה:עין כרמל (קיבוץ): אישים
קטגוריה:ישראלים שנולדו ב-1949
Enterprise Application Integration

**Enterprise Application Integration** או בראשי תיבות **EAI** היא תפיסה לאינטגרציה בין מערכות מחשוב הטרוגניות המבוססת על Hub מרכזי. התפיסה מבוססת על התקשרות אסינכרונית בין מערכות מחשוב באמצעות משלוח מסרים. ה־Integration Broker יכול לבצע פעולות על המסרים העוברים דרכו. הפעולות שהוא מבצע הן:
# ניתוב (Routing) – העברת המסר או חלקו למערכות אחרות בנוסף למערכת שהיא הנמענת המקורית של המסר
# העשרה (Enrichment) – הוספת תכנים למסר
# אגרגציה (Aggregation) – איחוד מספר מסרים למסר אחד
# שינוי פורמט – שינוי הפורמט של המסר לפורמט אחר. בדרך כלל נעשה לצורך כך שימוש ב-Adapters
# אחסון – שמירת המסרים בבסיס נתונים
את הפעולות ניתן לבצע על פי כללים והתניות. כך למשל ניתן להעביר מסר למערכת מסוימת רק במקרה שתוכן שדה מסוים במסר מכיל ערך מסוים.

## סביבות עבודה
ה Integration Broker כולל סביבת פיתוח תוכנה וסביבת ביצוע. 
סביבת הפיתוח כוללת שפות תכנות או אפשרויות לתכנות באמצעות Drag & Drop של אובייקטים גרפיים על מסך. בדרך כלל כוללת סביבת הפיתוח גם יכולות של פניה לבסיסי נתונים. באמצעות סביבת הפיתוח ניתן לתכנת את הפעולות וההתניות שצוינו לעיל. 
בסביבת הביצוע ניתן להריץ מספר מופעים של ה-Broker לצורך שיפור ביצועים ותמיכה במדרגיות (Scalability). הפעולות המבוצעות נרשמות ללוג.

## היסטוריה
כלי ה EAI פותחו על מנת לתת למענה לבעיות הקיימות בעבודה עם תווכה מבוססת מסרים או באנגלית Message Oriented Middleware. כמענה למגבלות של כלי EAI פותחו כלי Enterprise Service Bus או בראשי תיבות ESB. 

## ראו גם
* Enterprise Service Bus
* Enterprise Information Integration
* שילוב מערכות

## קישורים חיצוניים

* Integration Consortium

קטגוריה:הנדסת תוכנה
דגל שלזוויג-הולשטיין

**דגל שלזוויג-הולשטיין** הוא דגלה של המדינה הגרמנית שלזוויג-הולשטיין. עיצובו הוא עיצוב טריקולור אופקי הכולל שלושה פסים אופקיים בצבעי כחול-לבן-אדום.

הדגל הונף לראשונה בשנת 1843 אך נזנח ב-1845. ב-1867 הוא אומץ בשנית עם סיפוח שלזוויג-הולשטיין בידי פרוסיה אך ננטש בשנית כאשר בוצעה רפורמה ברייך השלישי ופורקו המדינות הגרמניות בשנת 1935.

לאחר פירוק השלטון הצבאי הבריטי והקמתה של מדינת שלזוויג-הולשטיין, הונף דגל זה לאחר דיון ציבורי ב-29 באוגוסט 1946. הדגל הוכר כדגלה הרשמי של המדינה ב-1 בינואר 1957. הטריקולור החלק משמש כיום כדגל האזרחי של המדינה ואילו כדגל מדיני לשימושם של מוסדות ממשלת המדינה משמש טריקולור מושחת בסמל המדינה.

## ראו גם
* סמל שלזוויג-הולשטיין

## קישורים חיצוניים

* 
*הסמל והדגל של שלזוויג-הולשטיין באתר ממשלת שלזוויג-הולשטיין 

## הערות שוליים

שלזוויג-הולשטיין
קטגוריה:שלזוויג-הולשטיין
שלזוויג-הולשטיין
שלזוויג-הולשטיין
פארק מונסו

**פארק מונסו** (בצרפתית: **Parc Monceau**) הוא פארק ציבורי למחצה ברובע השמיני של העיר פריז בירת צרפת.

## היסטוריה
הפארק הוקם על ידי לואי פיליפ השני, דוכס אורלאן, ואחיינו של מלך צרפת בשנת 1769. לואי פיליפ רכש את האדמות שעליהן הוקם הפארק ושכר את שירותיו של לואי קארוז'יס קרמונטל לתכנון הגנים. לואי פיליפ היה ידיד טוב של הנסיך ג'ורג', לימים המלך ג'ורג' הרביעי, מלך הממלכה המאוחדת וביקר אותו באנגליה. לואי פיליפ התאהב בסגנון הגנים האנגלי והורה לקרמונטל לתכנן עבורו גן אנגלי פראי לכאורה (ולא גן בסגנון צרפתי) – גן יוצא דופן בצורתו בצרפת.

באותה עת נקרא הגן "*Folie de Chartres*" – "השטות של שארטר".

בגן נבנו מספר מבני שטות כגון פירמידה מצרית, מצודה סינית, טחנת רוח הולנדית וכן אכסדרת עמודים בסגנון קורינתי.

כמו כן הוצבו בפארק פסלים של אנשי תרבות צרפת ובהם גי דה מופסאן, פרדריק שופן, שארל גונו ואמברואז תומא.

במהלך המהפכה הצרפתית, בשנת 1793, הוצא לואי פיליפ להורג בגיליוטינה והגן הולאם. באותה תקופה הוקמה הרוטונדה בכניסה לפארק על פי תכנונו של קלוד ניקולא לדו.

בשנת 1797 היה הפארק אתר הניסוי של הצניחה הראשונה – אנדרה-ז'אק גארנרין צנח מכדור פורח תוך שימוש במצנח עשוי משי.

בשנת 1860 נירכש הפארק על ידי העיר פריז – מחצית משיטחו נמכרה על מנת להסב אותו לשטחי בנייה אולם בהתערבות בארון אוסמן הוחלט לשמר את חציו השני של הפארק, והוא נחנך בנוכחות נפוליאון השלישי ב-13 באוגוסט 1861.

בשנת 1871 נערך בפארק טבח לאחר נפילת הקומונה הפריזאית.

הצייר קלוד מונה צייר סדרת ציורים של הפארק באביב 1876 ושנים נוספים בשנת 1878.

הפארק ציבורי למחצה, שכן הציבור יכול להשתמש בו בשעות היום, ובשעות הלילה מותרת הכניסה לפארק רק לבעלי הנכסים הסמוכים לו.

## גלריה

Parc_Monceau_-_La_Rotonde_02-03-06.jpg|הכניסה הרשמית לפארק
Roseraie parc monceau.jpg|האגם, מוקף באכסדרת עמודים
Plan du Parc Monceau.jpg|מפת הפארק
Parc Monceau - pyramid.JPG|פירמידה עתיקה בפארק


## ראו גם

## קישורים חיצוניים
* 
 
* תצלומים עדכניים ותצלומים היסטוריים של הפארק
* Les amis de Parc Monceau - אתר אגודת חברי פארק מונסו

קטגוריה:פריז: פארקים וגנים
קטגוריה:הרובע השמיני של פריז
קטגוריה:הרובע השבעה-עשר של פריז
דגל נורדריין-וסטפאליה

**דגל נורדריין-וסטפאליה** הוא דגלה של המדינה הגרמנית נורדריין-וסטפאליה. הדגל הונף לראשונה בשנת 1948 עם כינונה של המדינה הגרמנית אך הוכר חוקית כדגל המדינה רק ב-10 במרץ 1953.

הטריקולור החלק משמש כדגל האזרחי של המדינה ואילו כדגל מדיני לשימושם של מוסדות הממשלה משמש דגל המושחת בסמל המדינה.

בחירת הצבעים נבעה משילוב בין דגלי הפרובינציות הפרוסיות ריין ווסטפאליה.

## ראו גם
* סמל נורדריין-וסטפאליה

## קישורים חיצוניים

* 
* ממשלת נורדריין-וסטפאליה, הוראה בדבר הצבעים הלאומיים של המדינה, הדגל והסמל - 10 במרץ 1953 

נורדריין-וסטפאליה
קטגוריה:נורדריין-וסטפאליה
נורדריין-וסטפאליה
נורדריין-וסטפאליה
קטגוריה:1948 בפוליטיקה
מחוזות בוטסואנה

שמאל|400px
מבחינה מנהלית בוטסואנה מחולקת ל-9 מחוזות ו-6 ערים בעלי מעמד נפרד. המחוזות מחולקים לנפות.

## קישורים חיצוניים

* נתונים סטיסטיים, 2024

מחוזות
רחוב ביאליק (תל אביב)

**רחוב ביאליק** הוא רחוב במרכז תל אביב-יפו שנקרא על שמו של חיים נחמן ביאליק, המשורר הלאומי. ביאליק אינו רחוב מרכזי כיום, הוא אינו ציר תחבורה מכל סוג ואין בו כמעט מסחר, אך הוא נחשב לאחד הרחובות החשובים ביותר בהיסטוריה של תל אביב ואחד הציוריים ביותר בעיר. כמעט כל הבתים ברחוב הם בעלי היסטוריה או עניין תרבותי ואדריכלי הקשור לתולדות העיר.

קצהו הדרומי של הרחוב נמצא בצומת רחובות עם רחוב אלנבי, וקצהו הצפוני הוא כיכר ביאליק - כיכר עגולה קטנה שסביבה מספר בניינים חשובים ובמרכזה מזרקה בעיצובו של נחום גוטמן (פונתה ב-2008 במסגרת שיפוץ הרחוב). הרחוב נקרא על שמו של דיירו המפורסם, חיים נחמן ביאליק, עוד בעודו בחיים. ביתו המכונה "בית ביאליק", נמצא בסמוך לכיכר בקצה הרחוב ונבנה על ידי האדריכל יוסף מינור. אחר מותו החליטה עיריית תל אביב כי ראוי להנציח את ביאליק ברחוב מרכזי יותר, ועל שמו נקראו שדרות ח"ן (ראשי התיבות חיים נחמן).

סביב הכיכר נמצא גם בית העירייה הישן, משכן הביניים של העירייה שעבר משדרות רוטשילד ובטרם נבנה משכנו הנוכחי בכיכר רבין.

הפסיפס של נחום גוטמן הושב לתצוגה והוצב ב-2012 בתוך מזרקה בחזית בית בשדרות רוטשילד 1.

רחוב ביאליק הוא אחד ממוקדיה של העיר הלבנה - מרבית הבניינים נבנו ב והשאר בסגנון האקלקטי. הרחוב וסביבתו הקרוב מוגדרים כ"שטח C" במסגרת תחום ההכרזה של אונסק"ו וכמעט כל הבניינים ברחוב מוכרזים כמבנים לשימור.
[שמאל|ממוזער|250px|[כיכר ביאליק, בית ביאליק והרחוב במבט ממרפסת בניין העירייה הישן, 2009]]

## אתרים ברחוב
* בית ראובן - ביתו של הצייר ראובן רובין בבית מס' 14, וכיום מוזיאון המציג את עבודותיו.
* בית הכנסת של האדמו"ר מהוסיאטין בבית מס' 19
* מוזיאון הבאוהאוס - בבית מס' 21 שוכן מוזיאון לסגנון הבאוהאוס אשר נחנך בשנת 2007.
* בית ביאליק - ביתו של המשורר הלאומי חיים נחמן ביאליק ברחוב ביאליק 22.
* כיכר ביאליק - כיכר בקצהו הצפוני של הרחוב.
* פסיפס תולדות תל אביב - פסיפס מאת נחום גוטמן אשר שכן בכיכר ביאליק וכיום הוא נמצא בשדרות רוטשילד
* מרכז פליציה בלומנטל למוזיקה - שוכן בכיכר, בבית מס' 26, בית שנקר, תוכנן על ידי נילי פורטוגלי
* בית העיר תל אביב-יפו - מוזיאון ומרכז מידע לתולדות העיר תל אביב. המרכז שנפתח בינואר 2009 בבניין העירייה הישן בבית מס' 27, מכיל מספר מפלסי תצוגה, ספרייה וחדר עיון.
* תיאטרון יידישפיל - תיאטרון יידיש השוכן בבית מס' 28. התיאטרון נוסד ב-1987 ביוזמת שלמה להט, ראש עיריית תל אביב-יפו, ומשה נוידרפר, מנכ"ל בנק מרכנתיל דיסקונט.

## ראו גם

## לקריאה נוספת
* שולמית וידריך, **ביאליק הרחוב - ציר, צורה, יצירה** "פורת - הוצאה לאור" 2004

## קישורים חיצוניים

* מתחם ביאליק: מרכז תרבות תל אביב
* 
* על בית ביאליק
* אבי לוי, ביאליק שלא הכרתם: הרחוב הכי מיוחד בתל אביב, באתר Xnet, 25 בדצמבר 2012
* 
* 

## הערות שוליים

*
ביאליק
קטגוריה:העיר הלבנה
קטגוריה:הנצחת חיים נחמן ביאליק
דגל הסן

**דגל הסן** הוא דגלה של המדינה הגרמנית הסן. עיצובו של הדגל הוא עיצוב ביקולור אופקי של שני פסים אדום-לבן.

דגל דו-צבעי אדום לבן הוזכר לראשונה כדגלה של הסן בחוקתה משנת 1946 אולם קיבל גושפנקא חוקית ב-4 באוגוסט 1948. הביקולור החלק משמש כיום כדגל האזרחי של המדינה ואילו כדגל מדיני לשימושם של מוסדות ממשלת המדינה משמש ביקולור מושחת בסמל המדינה.

## ראו גם
* סמל הסן

## קישורים חיצוניים

* 

הסן
קטגוריה:הסן
הסן
הסן
סבכי טוחנים

**סבכי טוחנים** (שם מדעי: *Sylvia curruca*) הוא סבכי טיפוסי שקיבל את שמו העברי בשל גופו התחתון הלבנבן. זהו מין בעל תפוצה נרחבת המקנן באזורים בעלי אקלים ממוזג של אירופה, מלבד בדרום מערב היבשת, ובמרכז ומערב אסיה.

ציפור שיר קטנה זו נודדת וחורפת באפריקה, מדרום לסהרה, בחצי האי ערב ובהודו.

בארץ ישראל מקנן מצוי בחורש סבוך בעיקר בצפון הגולן, בגליל, בכרמל ומעט בהרי יהודה, ובחרמון נפוץ מאוד עד גובה 1700 מ´. חולף מצוי בסתיו, בעיקר מאמצע אוגוסט ועד אמצע אוקטובר, ובאביב נפוץ ביותר, בעיקר במרץ-אפריל.

ממוזער|ימין|סבכי טוחנים
שלא כמו בסוגי הסבכי הטיפוסי השונים, הזכר והנקבה (זוויגים) כמעט זהים. זהו מין קטן, אורכו 11.5 עד 13.5 ס"מ ומוטות כנפיו 7 ס"מ, משקלו 11 עד 14 גרם. גבו חום-אפרפר, והחלק התחתון שלו לבנבן מה שהעניק לו את שמו העברי, ראשו אפור ובעל סוככי אזניים כהים יותר, חצי העין התחתונה מודגשת בפס לבן עדין, גרונו לבן, רגליו אפורות כהות.

זהו סבכי הקטן במעט מהסבכי קוצים, והוא חסר את הצבע הערמוני בכנפיים ואת הצבע האחיד בראשו. שירתו של הסבכי טוחנים היא סדרת צקצוקים מהירה של "טט" או "צ'י". כמו רוב סוגי הסבכי, הוא ניזון בעיקר מחרקים, אולם ניזון גם מגרגירים ופירות רכים אחרים. זוהי ציפור של שטחים פתוחים, חורש וגנים בעלי שיחים גדולים, ומעט עצים. הזכר יתחיל בבניית מספר קנים דמויי סלסילה שטוחה, לאחר מכן הנקבה תבחר קן ושני הזוויגים ישלימו את בנייתו, הנקבה מטילה 3 עד 7 ביצים. בישראל מגיעה האוכלוסייה המקננת באמצע מרץ, והקינון מתחיל באפריל. באירופה מתחיל הקינון מאוחר יותר, בצפון-מערב אירופה בסוף אפריל, בפינלנד בעיקר בתחילת יוני.

## קישורים חיצוניים

* סבכי טוחנים מאת ד´ר יוסי לשם - באתר צופר
* טיפוח ציפורי הבר בחצר הבית
* המרכז לחקר ציפורי ירושלים
* סבכי טוחנים באתר הרשימה האדומה של IUCN

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:ארץ ישראל: סבכיים
קטגוריה:סבכיים
קטגוריה:בעלי חיים שתוארו ב-1758
תל אביב: חולות שהיו לכרך

**תל אביב: חולות שהיו לכרך** הוא ספרו של נתן דונביץ' שיצא לאור בשנת 1959 במלאת יובל שנים להקמת העיר תל אביב.

הספר, שיצא לאור בהוצאת שוקן, מורכב מסיפורים ומאנקדוטות מההיסטוריה של העיר מימיה הראשונים ועד לכתיבת הספר, וכן מ"כתבות צבע" עיתונאיות שקובצו מהמדור אותו כתב דונביץ' בעיתון "הארץ" על דמויות ואישים הפועלים בעיר בתקופה בה נכתב הספר. בספר 248 עמודים, והוא מחולק ל-16 פרקים ובהם עשרות תמונות.

התמונות הרבות המלוות את הספר הן צילומים בשחור לבן המתארים את תולדות העיר, מצילומיו הראשונים של אברהם סוסקין ועד לצילומים בני התקופה בה נכתב הספר. 

חציו הראשון של הספר מתעד את תולדות העיר מיום הקמתה, דרך ימיה הראשונים של אחוזת בית, גירוש תל אביב, פריחת העיר בימי העלייה החמישית ועד להקמת מדינת ישראל. הספר מתעד את התהליכים שעברה העיר, וכולל מידע ביוגרפי רב לגבי מקימי העיר ובוניה, התפתחותה האורבנית והתהליכים ההיסטוריים אותם עברה העיר בארבעת העשורים הראשונים לקיומה. דמויות כחיים חיסין, מאיר דיזנגוף וישראל רוקח מתוארות באופן אוהד, בריבוי פרטים ואנקדוטות, ושפע של פרטים ביוגרפיים, אותם קיבץ הסופר מהדמויות הפועלות, שרבות מהן היו עוד בחיים, ויכלו לספר מכלי ראשון את סיפורן.

חציו השני של הספר נותן תמונה צבעונית ומשעשעת לעיתים של העיר בסוף שנות ה-50 של המאה ה-20, כאשר לא הייתה עוד "תל אביב הקטנה", אך גם לא הכרך רווי גורדי השחקים שהפכה להיות. באותו הרגע בו בשדרות רוטשילד "לא נותר אפילו סוס אחד, וטנדרים, משאיות ותלת אופנים תפסו את מקומם". העיר שתיאורה עולה מן הספר אינה מקום אידילי. בעיות רבות כזיהום מי הים, העוני והדלות בשכונת מחלול, והזנות בשטח הגדול ביפו, כמו גם אנקדוטות מחיי הפשע, אותם סיקר דונביץ' כעיתונאי, מתוארות ללא כחל ושרק. אך העיר מתוארת באהבה, על מגוון הדמויות הקטנות והגדולות של תושביה, החל בראש העיר באותם הימים, חיים לבנון וכלה ב"תופס הנחשים אבו ריאש". שוק הכרמל, וכיכר מגן-דוד מתוארים כ"לב ההומה" של העיר. חיי התרבות מתוארים בהרחבה, כך תיאטרון הבימה בו עוד כיכבה חנה רובינא, או רביעיית מועדון התיאטרון בה שר ינקלה בן סירא, וטקס בחירת מלכת היופי לשנת 1957, בו קיבלה הזוכה, קורינה ברזאלי בנוסף לפרחים גם את "אלבום בן-גוריון".

## רשימת פרקי הספר

# "בראשית, וגם קצת שמות" - על הקמת העיר וחלוקת המגרשים.
# "חיתולים של חולות" - על ימיה הראשונים של העיר.
# "עיר רפאים" - על העיר בימי גירוש תל אביב.
# "מתחילים לראות עיר" - על העיר בימי העלייה השלישית.
# "עיר שוקקת על שמריה" - על העיר בימי העלייה הרביעית.
# "לידתו של הכרך" - על העיר מימי העלייה החמישית ועד למלחמת העצמאות.
# "הבית הראשון והבאים אחריו" - על הבית הראשון של תל אביב ברח' יהודה הלוי 25, ומבט על נווה צדק, שכונת התקווה ואזור התחנה המרכזית.
# "הגבול המערבי" - תיאור שכונותיה המערביות של תל אביב, וחוף הים.
# "הלב ההומה" - תיאור אזור כיכר מגן-דוד.
# "המלך מת - יחי המלך" - תיאור רחוב הרצל והמרכז החדש של העיר - רחוב דיזנגוף.
# "בין ניאון לניאון" - תיאור חיי הלילה של תל אביב.
# "גם העירייה גדלה" - תיאור דמויות ומעשים בעיריית תל אביב.
# "עצורים ועזובים" - אנקדוטות מחיי הפשע של תל אביב.
# "עיר שנעשתה פרבר" - תיאור החיים ביפו בעת כתיבת הספר.
# "מותר להציץ?" - דמויות מעניינות של תושבי תל אביב.
# "גם הם תושבי הכרך" - תיאור גן החיות של תל אביב. 

## קישורים חיצוניים
*  

קטגוריה:ספרי עיון בעברית
קטגוריה:תל אביב לפני הקמת מדינת ישראל
קטגוריה:ספרי 1959
קטגוריה:ספרי הוצאת שוקן
איתי ולדמן

**איתי ולדמן** (נולד ב-2 באפריל 1979) הוא עיתונאי ישראלי המכהן כדובר עיריית תל אביב יפו החל מאפריל 2022. קודם לכן היה עורך מאקו ועורך המגזין "Time Out תל אביב".

## ביוגרפיה
ולדמן נולד בדרום תל אביב לזילי (זילפה) וצ'לו (משה). בהמשך עברה המשפחה לפרדס חנה-כרכור. כנער, שיחק ולדמן בקבוצת הכדורסל של גן שמואל ואף שימש כקפטן הקבוצה. למד בבית הספר התיכון החקלאי בפרדס חנה במגמה ריאלית. בצבא שירת כקצין בחיל השריון וכמפקד פלוגה בבה"ד 1. בוגר תואר ראשון בפסיכולוגיה ומדעי המדינה באוניברסיטת תל אביב ותואר ראשון במשפטים בקרייה האקדמית אונו.

לאחר שירותו הצבאי הגיע ולדמן לניו יורק ובמקביל לעבודתו כמלצר כתב ביקורות על הופעות ל"תרבות מעריב". כשחזר לישראל כתב ב"מעריב" והחל לעבוד עם גל אוחובסקי ואיתן פוקס על הפקת סרטם "הבועה". במהלך ההסרטה שימש כאחראי על הניצבים ובנוסף ערך את פסקול הסרט. את השיר של ההרכב הסקוטי בל אנד סבסטיאן שמופיע בפסקול השיג ולדמן באופן אישי ממנהיג ההרכב סטוארט מודרוך, לאחר שראיין אותו לכתבה בעת שביקר בישראל וברשות הפלסטינית.

בשנת 2005 עבר ולדמן לערוך את מדור המוזיקה של שבועון התרבות "Time Out תל אביב". כעבור שנתיים התמנה לסגן העורך, ולאחר שנתיים נוספות מונה לעורך השבועון במקומו של אמיר בן דוד.

בשנת 2008 הצטרף לפאנל התוכנית "טינופת", אשר שודרה ב-HOT3. בנוסף לעבודתו העיתונאית הופיע כדי.ג'יי ברחבי תל אביב.

בפברואר 2014 התמנה ולדמן לעורך הראשי של אתר מאקו. שימש בתפקיד עד ינואר 2022.

באפריל 2022 מונה לשמש כראש מינהל תקשורת ושיווק בעיריית תל אביב-יפו.

## הערות שוליים

קטגוריה:עיתונאים ישראלים
קטגוריה:עורכי עיתונים ישראלים
קטגוריה:עיתונאים להט"בים ישראלים
קטגוריה:להט"בים ישראלים
קטגוריה:סגל Time Out תל אביב
קטגוריה:בוגרי בית הספר התיכון החקלאי פרדס חנה
קטגוריה:בוגרי אוניברסיטת תל אביב
קטגוריה:בוגרי הקריה האקדמית אונו: משפטים
קטגוריה:ישראלים שנולדו ב-1979
מטוס קרב של הדור החמישי

[ממוזער|מטוס [F-22 ראפטור|F-22 רפטור]]
[ממוזער|מטוס [F-35 לייטנינג II]]
[ממוזער|מטוס ה[סוחוי Su-57|סוחוי SU-57]]
[ממוזער|מטוס ה[צ'נגדו J-20|J-20]]
**מטוסי הקרב של הדור החמישי** הם מטוסי קרב שנכנסו לשירות בחילות האוויר של העולם משנת 2000. מטוסים אלה מתאפיינים במערכות אוויוניקה מתקדמות, יכולת חמקנות מתקדמת, המצריכה תליית חימוש בתאי חימוש פנימיים ויכולת תמרון מצוינת, אשר כוללת בחלק מהמקרים גם המראה ונחיתה אנכית.

האוויוניקה המתקדמת מצמצמת את כמות העבודה שנעשית על ידי הטייסים על ידי היתוך מידע בין מגוון חיישנים ובעקבות כך מאפשרת להם לתצפת על זירת הקרב באפקטיביות גדולה יותר ואף מגבירה את המוכנות לפעולה. היכולת החמקנית מנמיכה את נראותם של מטוסים במכ"מי האויב וכך מאפשרת לכלי טיס אלו חופש פעולה רחב יותר ביחס למטוסי הדור הרביעי.

## מאפיינים כלליים
בעוד שמטוסי הקרב של הדור הרביעי הקודם שמו דגש על יכולת תמרון וקרבות אוויר אוויר מטווח קצר, המאפיינים העיקריים של מטוסי הקרב מהדור החמישי כוללים:

* יכולות חמקנות, עם תחמושת מאוחסנת במדפים פנימיים.

* תמרוניות-על, על ידי הנעה וקטורית במנועי המטוס.
* שיוט על-קולי, שיוט על-קולי ממושך ללא שימוש חוזר במבער אחורי.
* אוויוניקה מתקדמת, כולל שימוש במכ"ם LPIR.
* היתוך מידע ברשת, המאפשר מודעות מצבית גבוהה בשדה הקרב.
* מטוס קרב רב-משימתי, הכולל מערכות שליטה ובקרה מתקדמות.

## רשימת דגמים
### בשירות
*  
** לוקהיד מרטין / בואינג - F-22, נכנס לשירות בשנת 2005
** לוקהיד מרטין F-35 לייטנינג II, נכנס לשירות בשנת 2016
* 
** סוחוי Su-57, נכנס לשירות בשנת 2020.

* 
** צ'נגדו J-20, נכנס לשירות בשנת 2017.

### בפיתוח
ברשימה זו מטוסי דור חמישי שדגם שלהם ערך טיסת ניסוי מוצלחת.

* 
** x-2 שינשין – יוצר אב טיפוס אחד
*  + 
** KAI KF-X צפוי להיכנס לשירות בין השנים 2026–2030
*
** שניאנג J-31, צפוי להיכנס ליצור סדרתי

* 
** סוחוי Su-75, טיסה ראשונה מתוכננת לשנת 2025
*  
** HAL AMCA, טיסה ראשונה מתוכננת לשנת 2028.
* 
** TF Kaan (נקרא לשעבר TAI TFX) טיסה ראשונה התקיימה בשנת 2024.

## קישורים חיצוניים
* 
* 

קטגוריה:מטוסי קרב
קטגוריה:מטוסי קרב של הדור החמישי
דבורין

**דבורין** הוא מטרונים, שם משפחה יהודי עם סיומת רוסית שפירושו "צאצא של דבורה".

## הערות שוליים

קטגוריה:שמות משפחה
טורסד דה פואנט

**טורסד דה פואנט** (מצרפתית: **Torsades de pointes** או בתרגום "פיתול השנתות") הוא מונח המתאר סוג של טכיקרדיה חדרית המציג אפיונים ייחודיים באק"ג. תופעה זו תוארה לראשונה על ידי פרנסואה דסרטן ב-1966.

טורסד דה פואנט מאופיין גם בירידה בלחץ דם עורקי, שיכול לגרום להתעלפות. אף על פי שזוהי הפרעת קצב נדירה, היא יכולה להגרר לפרפור חדרים, שללא התערבות רפואית יגרור מוות מיידי.

## סימנים וסימפטומים
התסמינים כוללים:
*דפיקות לב
*סחרחורת
*עילפון
*מוות לבבי פתאומי

## גורמים
הסיבות להפרעה כוללות סיבות גנטיות (מקושרות ל-17 גנים לפחות) וסיבות נרכשות הנגרמות לרוב מתרופות או הפרעות אלקטרוליטים הגורמות להארכת מקטע QT.
הגורמים השכיחים להפרעה כוללים התארכות מקטע QT הנגרמת על ידי תרופות, התייבשות, היפומגנזמיה, היפוקלצמיה או תסמונת QT מוארך.
אנשים עם תת-תזונה ואלכוהליסטים הם בסיכון גבוה להפרעה זה עקב מחסור באשלגן/מגנזיום.
תרופות ושילובי תרופות מסוימים הם הגורמים הנפוצים ביותר להפרעה, תרופות המאריכות את מקטע QT כמו קלריטרומיצין, לבופלוקסצין, והלופרידול כאשר הם נלקחות במקביל למעכבי ציטוכרום P450 כמו פלואוקסטין, סימטידין או מזונות מסוימים כגון אשכוליות, עלולים לגרום להארכה חריגה של מקטע QT ובכך להגדיל את הסיכון לפתח טורסד דה פואנט.

## גורמי סיכון
הרשימה הבאה מכילה חלק מן הגורמים המקושרים לנטייה מוגברת לפיתוח טורסד דה פואנט:
*תרופות מסוימות, בעיקר תרופות המאריכות מקטע QT
*היפוקלמיה
*היפומגנזמיה
*היפוקלצמיה
*ברדיקרדיה
*אי-ספיקת לב
*היפרטרופיה של חדר שמאל
*היפותרמיה
*דימום מוחי תת-עכבישי
*היפותירואידיזם

## אפיונים
* סיבוב הציר החשמלי של הלב בלפחות 180 מעלות.
*תסמונת QT מוארך.
* לפניו יש מרווחי RR ארוכים וקצרים.
* נגרם על ידי התכווצות חדרים מוקדמת (premature ventricular contraction).

## טיפול
רוב המקרים יחזרו באופן עצמאי לקצב סינוס אך ייתכן ויהיה צורך בהתערבות רפואית.
הטיפול יכלול עירוי מגנזיום סולפט וטיפול חשמלי כגון קוצב לב ודפיברילציה.
בגלל האופי הפולימורפי של התסמונת, ייתכן ולא ניתן יהיה לבצע היפוך מסונכרן ויהיה צורך לבצע היפוך לא מסונכרן.

## קישורים חיצוניים

קטגוריה:מחלות לב
ג'ייסון ויליאמס (פורוורד)

**ג'ייסון ויליאמס** (נולד ב-17 בנובמבר 1983 במאררו, לואיזיאנה) הוא כדורסלן אמריקאי המשחק בעמדת הסמול פורוורד בקבוצת הכדורסל  רואן מהליגה הצרפתית השנייה.

ויליאמס נחשב לשחקן שקט אך ורסטילי (הודות למידותיו: 1.98 מ', 95 ק"ג) ומסוגל לשחק בעמדות הקלע ושתי עמדות הפורוורד. הוא ידוע בזכות משחק ההגנה המצוין שלו ויכולתיו בריבאונד, כמו גם באתלטיות מרשימה וביכולת מסירה טובה. תוך כדי משחקו בארץ שיפר את יכולת הקליעה שלו משלוש נקודות. עמדתו המקורית של ויליאמס היא עמדת הסמול פורוורד.

## קריירת מכללות
אחרי עונה אחת בקולג' הקטן בקילגור, טקסס, עבר ויליאמס לאוניברסיטת טקסס באל-פאסו לשלוש עונות, כאשר באחרונה הפך לשחקן הבולט של הקבוצה. בעונתו האחרונה רק בשישה מתוך 30 משחקים לא הגיע לספרות כפולות, אך סיים את העונה בסיבוב השני של טורניר ה-NCAA הלאומי. 
תקרית אלימה העיבה על עונתו האחרונה במכללה כאשר שלח אגרוף לפרצופו של חברו לקבוצה באימון ואף שבר את לסתו.

## קריירה מקצוענית
לאחר שסיים את דרכו במכללת טקסס אל-פאסו החליט ויליאמס להצטרף לקבוצת הכדורסל בני השרון בעונת 2006/2007, תחת המאמן אפי בירנבוים.
ויליאמס פתח את עונת 2006/07 על תקן השחקן השישי של בני השרון, תחת שחקני החמישייה משה מזרחי ולי ניילון. ויליאמס הוחתם באותה העונה לאחר ששחקנה של בני השרון קורליאונה יאנג עזב לבקר את אימו החולה ולא שב. את העונה סיים ויליאמס עם ממוצעים נאים של 14 נקודות, 7 ריבאונדים ו-2 אסיסטים למשחק ב-27 דקות משחק ובסיומה הוחתם על חוזה לעונה נוספת.

בסיום עונת 2006/07 עזבו מזרחי וניילון את הקבוצה וויליאמס זכה לבמה המרכזית כסמול פורוורד הפותח של בני השרון, לצדם של מאיר טפירו וניצן חנוכי. את העונה סיים ויליאמס עם ממוצעים של 16 נקודות, 5 ריבאונדים, 3 אסיסטים ו-2 חטיפות למשחק. את הופעת השיא שלו בעונת 2007/08 נתן ויליאמס מול מכבי תל אביב במשחק חצי גמר הפיינל פור של ליגת העל עם 25 נקודות מתוך 55 הנקודות של קבוצתו. כן היה שותף להפסדה של הקבוצה בגמר גביע המדינה, תוך שהוא קולע 12 נקודות.

בחודש יוני 2008 חתם ויליאמס על חוזה לשנתיים במכבי תל אביב, שם שיחק תחת מאמנו בקבוצתו הקודמת, אפי בירנבוים. לאחר עזיבתו של בירנבוים לא הצליח ויליאמס למצוא את מקומו בקבוצה, ושוחרר במהלך ינואר 2009. לאחר השחרור ממכבי תל אביב חתם ויליאמס בעירוני נהריה.

בעונת 2009/2010 חתם וויליאמס בקבוצת ויג'יוואנו מהליגה האיטלקית השנייה.

בעונת 2016/2017 שיחק במדי הפועל באר שבע מהליגה הלאומית.

## קישורים חיצוניים

## הערות שוליים

קטגוריה:אמריקאים ילידי לואיזיאנה
קטגוריה:כדורסלני אוניברסיטת טקסס באל פאסו
קטגוריה:כדורסלני בני השרון
קטגוריה:כדורסלני מכבי תל אביב
קטגוריה:כדורסלני עירוני נהריה
קטגוריה:כדורסלני הפועל באר שבע
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:לואיזיאנה: כדורסלנים
קטגוריה:אמריקאים שנולדו ב-1983
עלווית

ממוזער|Phylloscopus maculipennis
ממוזער|Phylloscopus collybita
ממוזער|Phylloscopus inornatus
**עלווית** (שם מדעי: *Phylloscopus*) הוא סוג של ציפורים קטנות במשפחת הסבכיים, כאשר מספר חוקרים החליטו להגדיר אותם במשפחה עצמאית - **Phylloscopidae**, לצד הסוג *Seicercus*. צבען ירקרק צהבהב או חום זיתי בחלקן העליון, ולבן מלוכלך או צהבהב בחלק התחתון. בהשוואה לסבכיים אחרים, שירת העלוויות אינה מורכבת. המינים המקננים באזורים בעלי אקלים ממוזג הם בדרך-כלל מינים נודדים.

אלו הן ציפורים פעילות, הנעות ממקום למקום ללא הרף. הן מעדיפות לבלות בשטחים פתוחים יותר מאשר בצמחייה עבותה. הן נוהגות להיות בצמרות העצים כמו גם בשיחים נמוכים, שם עלוות הצמחים מסייעת בהסוואתן. מצחן הנמוך מבדיל בינן לבין השיחניות שצבען וגודלן דומה. הזוויגים דומים זה לזה והצעירים דומים לבוגרים. גם מיני העלוויות השונות דומים זה לזה ואחד מאמצעי ההבחנה ביניהם הוא שירתם.

מוצאו של השם המדעי *Phylloscopus*  הוא מיוונית; *phyllon/φυλλον* משמעו **עלה** ו-*skopeo/σκοπεω* משמעו **מחפש**. שם זה מצביע על התנהגותן האופיינית: הן נוהגת לצפות, לטפס ולנתר על עלוות הצמחים, להם היא דומה בצבעיה, כדי ללכוד חרקים. בעבר היו שני שמות עבריים לעלוויות: מנדלי מוכר ספרים העניק לה את השם ציפור העפאים, והחוקר ישראל אהרוני נתן לה את השם ירוקית.

רוב מיני העלוויות הם טריטוריאליים באזורים בהם הם חיים ובאלו שהם נודדים אליהם.

## מיון
חוקר הטבע גילברט וייט היה מהראשונים למיין ולהבדיל בין המינים הדומים מאוד - עלווית חורף, עלווית אפורה ועלווית ירוקה באמצעות שירתן, כמפורט בספרו "תולדות הטבע של סלבור" מ-מ-1789.
הזואולוג הגרמני היינריך בואי תיאר את הסוג עלווית ב-1826 ככזה המכיל כ-50 מינים של ציפורים קטנות ממשפחת הסבכיים של העולם הישן הניזונים בעיקר מחרקים.

כיום הסוג מכיל כ-55 עד 60 מינים. במיון המסורתי הסוג נכלל במשפחת הסבכיים כאמור, אולם כיום מספר מחקרים תומכים בהעברתו למשפחה עצמאית, עלוויתיים (Phylloscopidae), שתכיל גם את הסוג *Seicercus*.

### מינים

### העלווית בישראל
בישראל נצפו 12 מיני עלוויות:

## קישורים חיצוניים

* העלוויות באתר טיפוח ציפורי הבר בחצר הבית

## הערות שוליים

*
קטגוריה:בעלי חיים שתוארו ב-1826
קטגוריה:טקסונים שתוארו בידי פרידריך בויה
לוסי לולס

**לוסיל פרנסס "לוסי" לולס** (באנגלית **Lucille Frances** "**Lucy**" **Lawless**; נולדה ב-29 במרץ 1968) היא שחקנית וזמרת ניו זילנדית, אשר מוכרת בעיקר מתפקידה בתור זינה בסדרה "זינה הנסיכה הלוחמת" (2001–1995), בתור דיאנה בירס (מס' 3) בסדרה "בטלסטאר גלקטיקה" (2009–2005) ובזכות הופעתה בתור רובי נובי בסדרה "אש נגד כוחות הרשע" (2018–2015) של רשת Starz.

## ראשית חייה
לולס נולדה בעיר מאונט אלברט, אוקלנד, ניו זילנד, לפרנק, בנקאי וראש העיר לשעבר של מאונט אלברט, ולג'ולי, מורה. לולס החלה את לימודי המשחק בבית ספר למשחק, וכן למדה משחק באוניברסיטת אוקלנד. בעת הלימודים סבלה ממחלת הבולימיה.

## קריירה
לולס התפרסמה בעיקר בזכות גילום זינה בסדרה "זינה הנסיכה הלוחמת" בשנים 1995–2000, וכן בזכות משחקה בסדרות "בטלסטאר גלקטיקה" ו"ספרטקוס". לולס הופיעה גם בתפקידי אורח רבים, בין היתר בסדרות "הרקולס: המסעות המופלאים", "טיסת הקונקורדים", "תרגיע" ו"תיקים באפלה".

בשנת 2015 הצטרפה כחלק מצוות השחקנים הראשי לעונה השנייה של סדרת הטלוויזיה "סיילם", אותה הפיק וכתב בראנון בראגה.

החל משנת 2019 לולס משחקת בתפקיד הראשי בסדרת הטלוויזיה האוסטרלית-ניו זילנדית, "אלכסה קרואו: בלשית פרטית", בסדרה היא מגלמת את אלכסה קרואו.

בשנת 2020 לקחה חלק בדיבוב הסדרה "מלחמת הכוכבים: התנגדות" של ערוץ דיסני. בשנת 2021 לקחה חלק בדיבוב הסרט "המיניונים: עלייתו של גרו". שיציאתו לאקרנים נדחתה עקב מגפת הקורונה ועלייתו המחודשת נקבעה ליולי 2022.

## חיים אישיים
בשנת 1988, היא נכנסה להריון מבן זוגה גארת' לולס בזמן שעבדה איתו באוסטרליה. הם נישאו באותה שנה בקלגורלי, אוסטרליה המערבית, ואז חזרו לניו זילנד שם נולדה בתם, דייזי. הם התגרשו ב-1995. לוסי שמרה מאז על שם המשפחה שלו.

ב-28 במרץ 1998, נישאה לולס למפיק הטלוויזיה רוברט ג'י "רוב" טאפרט, לאחר שהשניים הכירו בצילומים לסדרה "זינה הנסיכה הלוחמת". יש להם שני בנים משותפים.

## פילמוגרפיה
### קולנוע

### טלוויזיה

## קישורים חיצוניים

* 

* 
* 
* 

## הערות שוליים

קטגוריה:שחקניות קולנוע וטלוויזיה ניו זילנדיות
קטגוריה:שחקני תיאטרון ניו זילנדים
קטגוריה:שחקניות תיאטרון
קטגוריה:זמרות ניו זילנדיות
קטגוריה:מדבבות ניו זילנדיות
קטגוריה:פעילות למען זכויות להט"ב
קטגוריה:בוגרות אוניברסיטת אוקלנד
קטגוריה:זוכות פרס סאטורן לשחקנית משנה בטלוויזיה
קטגוריה:ילידות 1968
קטגוריה:ניו זילנדים שנולדו ב-1968
יצחק פראג אופלטקה

הרב **יצחק פראג אופלטקה** (או אופלטקא) (תקע"ט, 1819 - י"א בשבט תר"ס, 1900) היה רב, מרפא ואיש ציבור ירושלמי, פעל בעיקר לקירוב לבבות בין העדות בירושלים.
## תולדות חייו
נולד בפראג שבאימפריה האוסטרו-הונגרית, אביו היה סוחר בדים. הוא התחנך אצל החת"ם סופר בפרשבורג, וזה דחפו לעלות לארץ ישראל ולהשתקע בירושלים. פראג-אופלטקה הגיע לירושלים בגפו ב-1838, בניגוד לדעת משפחתו והתקבל על ידי רבי ברוך עייאש (נכדו של הראשון לציון הרב יעקב משה עייאש) שאירח אותו בביתו. עד מהרה סיגל לו יצחק פראג אופלטקה את לשון הלאדינו, את נוסח הספרדים בתפילה ואת הלבוש המקובל בעדה הספרדית. הרב עייאש השיא לו את בתו, וידא-חנה.

הרב אופלטקה לא עזב מימיו את ירושלים. הוא טיפל בחולים בדרכים שונות, ביניהן מיני תרופות ועשבים ואף באמצעות היפנוזה (ב-1917 הקים נכדו אליעזר את אחד מבתי המרקחת המודרניים הראשונים בירושלים, "אופלטקה" ברחוב יפו). הוריו שלחו לו סכומי כסף מהם התקיים ונידב לאחרים. היה מיוזמי הקמת כולל הו"ד, שאיגד בתחילתו גם את יוצאי אוסטרו-הונגריה. ניהל את בית החולים מאיר רוטשילד ושימש בא-כוחו של משה מונטיפיורי. ביוזמת הנדיב יוסף בלומנטל מפריז, הקים וניהל בשנת תרכ"ו 1866 את התלמוד תורה "דורש ציון" (שאמור היה להיות משותף אשכנזי-ספרדי, אך לבסוף היה ספרדי לגמרי) וניהלו עד מותו. קנאי ירושלים שהתנגדו למוסדות חינוך מודרניים פגעו בו ואף כתבו נגדו כתב חרם (תרכ"ט) שלא פורסם.

בשנת 1822 נוסד כולל עצמאי ליוצאי הונגריה, מוראביה ובוהמיה - כולל אונגרין, והרב אופלטקה היה בין ראשיו, ואף כיהן כראש הישיבה של הכולל וכדיין בבית הדין שלו.

עם מותו ב-1900 התקיים ויכוח בין העדות היכן יקבר, כיוון שנולד כאשכנזי וחי כספרדי. לבסוף הוחלט לקברו לצד אשתו בחלקה הספרדית בבית הקברות בהר הזיתים. ב-2015 קברם נחשף והמצבות חודשו על פי הנוסח המקורי . שרידים מחידושיו התורניים הודפסו לאחר מותו בספר פרי יצחק (תרס"ט, ירושלים) אך רוב כתבי היד אבדו אצל המדפיס.

בנו ר' רחמים יוסף חיים (חתן הרב אשר אנשיל ניימאן) אופלטקה המשיך אחריו בניהול בית המדרש עד מותו ב-1907.

הרב אופלטקה הוא סב-אמו של יעקב יהושע, אביו של הסופר א.ב. יהושע.

## לקריאה נוספת
* יעקב יהושע, **ילדות בירושלים הישנה**, הוצאת ראובן מס, 1968 כרך ג', עמוד 108
* שבעים וחמש שנה לדורש ציון, ירושלים, תש"א

## קישורים חיצוניים
* רחוב על שמו בירושלים
* 

## הערות שוליים

קטגוריה:ירושלים: אישים
קטגוריה:מרפאים אלטרנטיביים
קטגוריה:עולים לארץ ישראל בשנים 1800–1881
קטגוריה:אנשי עליות קדומות לארץ ישראל
קטגוריה:כולל הו"ד
קטגוריה:כולל שומרי החומות
קטגוריה:ראשי ישיבה ארץ-ישראלים
קטגוריה:יהודים הקבורים בהר הזיתים: חלקת הספרדים
קטגוריה:תלמידי החתם סופר
קטגוריה:ירושלים: רבנים
קטגוריה:ארץ-ישראלים שנולדו ב-1820
קטגוריה:ארץ-ישראלים שנפטרו ב-1900
קנית

**קנית** (שם מדעי: *Acrocephalus*) הוא סוג ציפורים קטנות במשפחת הקניתיים, המכיל כ־35 מינים. בעבר סוג זה היה שייך באופן כללי למשפחת הסבכיים של העולם הישן, אך מחקרים מ-2012 העלו את הקניות, לצד משפחות רבות אחרות, למעמד של משפחה עצמאית; כשהסבכים נעשו לעל-משפחה.

גבם של מיני הקנית בצבע חום-זית, גחונם בהיר יותר, והגרון לבנבן. אורכם נע בין 19 עד 12.5 ס"מ. כמה מהם מפוספסים, אחרים חלקים, זנבם המעוגל מבדיל אותן מהשיחניות הדומות להן. למינים רבים צדודית ראש שטוחה, מה שהעניק לסוג את שמו המדעי, *Acrocephalus*, שמגיע מיוונית עתיקה: *akros*, פירושו "הגבוה ביותר", ו-*kephale*, "ראש"; ייתכן שנאומן ונאומן (אב ובן, אורניתולוגים גרמניים שהגדירו את הסוג) חשבו ש-*akros* פירושו "חד, שפיצי". מאחר שהמינים בסוג זה דומים, ההבחנה ביניהם אינה קלה. סימן היכר חשוב הוא השירה החוזרת והחקיינית ובעלת קריאות קרקרניות וגדפניות.

הקניות נמצאות לרוב בצומח על גדות ביצות, אגמים, נחלים ומקורות מים אחרים, אולם מקום חיותן המועדף הוא חישות הקנה ומכאן שמן העברי. צבעי גופן של רוב הקניות תואם את צבע הקנה מאשתקד, כלומר חום צהבהב ולבנבן. הקנית ניזונה בעיקר מחרקים וחסרי חוליות ולעיתים גם מפירות קטנים. מינים רבים נודדים, בעיקר אלו המתרבים באזורים בעלי אקלים ממוזג.

המין הכי פחות מוכר בסוג זה, קנית גדולת מקור (*Acrocephalus orinus*), נמצא מחדש בתאילנד במרץ 2006. הוא נמצא פעם אחת בלבד קודם לכן, ב-1867. מין נוסף בסכנת הכחדה הוא קנית בצרה, שמוצאו בדרום עיראק. בקיץ 2006 נמצאו זוגות בודדים מקננים לראשונה מחוץ לגבולות עיראק, בעמק החולה.

## מיני הקנית
[ממוזער|[קנית אירופית.]]

## קנית בישראל
בישראל נצפו 10 מינים מהסוג קנית:

## קישורים חיצוניים

## הערות שוליים

קטגוריה:בעלי חיים שתוארו ב-1811
קטגוריה:טקסונים שתוארו בידי יוהאן פרידריך נאומן
קטגוריה:קניתיים